Kako više ne bi bilo krivotvorenja propusnica, danas su predstavljene ePropusnice.

Unatoč mjerama i pozivima i medija i Stožera, neki neodgovorni građani i dalje krše pravila samoizolacije. Ravnatelj policije za N1 je rekao ga je takvih dosad gotovo tisuću.

22 : 55 Ministar uprave Ivan Malenica gostujući u HRT-ovoj Temi dana objasnio je zašto je vlada išla u uvođenje e-propusnica. Više čitajte OVDJE.

22 : 52 S ciljem sprječavanja širenja zaraze koronavirusom, Hrvatska i Bosna i Hercegovina dogovorile su se da od četvrtka u 7 sati privremeno zatvaraju 20 graničnih prijelaza za pogranični promet, izvijestilo je u srijedu Ravnateljstvo policije Ministarstva unutarnjih poslova RH. Više čitajte OVDJE.

21 : 02 Ravnateljica Klinike za infektivne bolesti "dr. Fran Mihaljević", Alemka Markotić komentirala je trenutnu situaciju s koronavirusom u Hrvatskoj. Na pitanje ima li mjesta panici, s obzirom da smo zabilježili 96 novozaraženih u 24 sata u Hrvatskoj, Markotić je odgovorila da "nije potrebna panika". "Panika je nešto negativno, ali treba biti razuman. Treba vidjeti gdje se i zbog čega se pojavio taj veći broj. Dvije stvari smo identificirali. Putovanje u Tursku i porast na jugu Hrvatske", kazala je Markotić. "Mislim da bi to svi zajedno mogli jako dobro odraditi, s obzirom da se širi bolest na jugu: Ajde neka se strpe i neka pokušaju spriječiti da se širi korona, a onda ćemo mi svi furešti zajedno s njima na naše more i na nećemo izgubiti sezonu. Barem će je Hrvati popuniti", kazala je. Više čitajte OVDJE.

19 : 54 Nakon najvećeg porasta broja oboljelih od početka epidemije, načelnica Kriznog stožera Ministarstva zdravstva Maja Grba Bujević kaže da će daljnje brojke ovisiti o ponašanju građana i pridržavanju mjera. ''Sad smo doživjeli ovaj skok, imali smo već jedan pa se to stabiliziralo. Govorili smo svima da ostanu doma i nakon ovog sad skoka moja poruka svima je – ostanite doma'', poručuje Grba Bujević. Više čitajte OVDJE.

18 : 07 Premijer Andrej Plenković održava konferenciju za novinare na kojoj predstavlja Vladin travanjski paket mjera za gospodarstvo. "Uoči sutrašnje sjednice Vlade, održali smo Uži kabinet na kojima smo govorili točke dnevnog reda, između ostalog i set gospodarskog mjera. Riječ je o daljnjem suzbijanju krize zbog pandemije koronavirusa", kazao je premijer. Više čitajte OVDJE. Izvor: Josip Regovic/PIXSELL

18 : 05 Iz osječkog gradskog proračuna izdvojeno je 25 tisuća kuna za izradu zaštitnih vizira namijenjenih djelatnicima Kliničkog bolničkog centra Osijek (KBC), izvijestila je u srijedu Gradska uprava. Gradska se uprava time pridružila akciji Zajednice tehničke kulture (ZTK) čiji članovi uz pomoć 3D pisača izrađuju vizire jer je utvrđeno kako je to dio zaštitne opreme koji nedostaje zdravstvenim djelatnicima KBC-a.

15 : 44 Nakon što je u srijedu prijepodne objavljeno da su u Dubrovačko-neretvanskoj županiji zabilježena dva nova slučaja zaraze koronavirusom, u popodnevnim satima zaraza je potvrđena za još dvije osobe, pa se broj oboljelih u županiji popeo na 43.

14 : 05 U Hrvatskoj je novooboljelih 96 ljudi, ukupno je to 963, rekao je ministar zdravstva Vili Beroš na press konferenciji Nacionalnog stožera u srijedu. 7680 osoba je testirano, od toga 665 u posljednja 24 sata, a 12,52 posto testiranih je pozitivno. Na respiratoru su danas 34 bolesnika, dva više nego jučer, jedan je na ECMO uređaju. Oporavljenih je 73, šest više nego jučer. Prosječna dob je zaraženih je 48,27 godina. Od toga 53% čine muškarci, a 47% žene. Hrvatska ima jednog i pol umrlog na milijun stanovnika dok primjerice Italija ima 192, Španjolska 175, a Švedska 18 umrlih na milijun stanovnika. "Drago nam je što se za sada dobro držimo, ali to nije razlog za opuštanje jer opuštanja ne smije biti. I dalje vas molimo da se odgovorno ponašate", rekao je Beroš. "Ne znamo u kojoj smo fazi utakmice, je li ovo prvo poluvrijeme, drugo... igrat ćemo i produžetke, ako treba. Opuštanja nema i ne smije ga biti, i dalje moramo striktno provoditi mjere. Igramo uktakmicu protiv koronavirusa za zdravlje cijele nacije", rekao je Beroš. Kako do novih propusnica Ministar Božinović rekao je da se mijenja odluka o zabrani napuštanja mjesta prebivališta na način da se mijenja način izdavanja propusnica. "Propusnice će se izdavati na rok od 1 do 14 dana, ovisno o razlogu za koji se izdaju. Ako netko od izdavatelja neće biti u mogućnosti izdati, to će učiniti Ravnateljstvo civilne zaštite. Svi koji su dosad izdali propusnice dužni su sve propusnice zamijeniti e-propusnicama do 5. travnja. Od 6. travnja napuštanje mjesta boravka bit će moguće samo uz e-propusnice", rekao je Božinović. Popuštanje mjera Ravnatelj HZJZ-a Krunoslav Capak kazao je da 21.071 osoba u samoizolaciji. Od toga je 1.446 zdravstvenih djelatnika u samoizolaciji. Njih 3.829 su kontakti oboljelih. 53 liječnika su pozitivna, 6 ljekarnika, 10 stomatologa i 44 medicinske sestre i tehničara i 5 osoba iz administracije. Na pitanje kad bi se mogle ukinuti mjere zabrane napuštanja prebivališta, Capak je rekao da bam je krivulja broja oboljelih u porastu te da "sad ne možemo razmišljati o popuštanju mjera": "Pokretač toga će biti kad budemo imali nekoliko danas zaredom (otprilike pet) pad broja oboljelih." Djeca s blagim simptomima "Polako se pojavljuju i pozitivna djeca, no sva su s blagim simptomima", rekla je ravnateljica Infektivne klinike Alemka Markotić. "Zasad u klinici imamo 18 osoba na respiratoru, jedan na ECMO uređaju. Većini onih koji nisu na respiratoru stanje je dobro, to su blaži do srednje teški slučajevi. Nekoliko je pacijenata na granici da će im se stanje pogoršati, ali ima i nekoliko onih koji imaju poboljšanje stanja na respiratoru", dodala je. Dodala je da se 354 osobe nalaze na bolničkom liječenju i uglavnom se radi o srednje teškim slučajevima. U bolnicama imaju i nešto blažih slučajeva, a to su osobe koje si nisu same mogle osigurati samoizolaciju, istaknula je Markotić.

13 : 42 Po podacima Zavoda za javno zdravstvo, na području Zagrebačke županije do srijede u 11 sati evidentirano je 75 osoba kojima je potvrđena bolest uzrokovana koronavirusom. U odnosu na podatke od jučer, radi se o 10 osoba više. Izliječeno je 8 osoba, a preminula je jedna osoba još 29. ožujka, priopćeno je iz Zagrebačke županije.

13 : 33 Na području Splitsko-dalmatinske županije još je 29 osoba pozitivno na koronavirus; i to iz Splita 14 osoba, Solina 6 osoba, Dugopolja 3 osobe, Marine 1 osoba, Hrvaca 1, osoba Dugog rata 1 osoba, Makarske 1 osoba, Imotskog 1 osoba i Kaštela 1osoba, priopćio je Stožer civilne zaštite te županije. Više pročitajte OVDJE.

13 : 28 U Krapinsko-zagorskoj županiji novih je pet potvrđenih slučajeva zaraze koronavirusom te ih je ukupno 65, a klinička slika oboljelih je zadovoljavajuća, rečeno je na konferenciji za novinare županijskog Stožera Civilne zaštite u Krapini.

11 : 36 Na području Virovitičko-podravske županije potvrđen je i drugi slučaj zaraženog koronavirusom, rečeno je u srijedu na konferenciji za novinare Županijskog stožera Civilne zaštite. "Riječ je o muškarcu srednje životne dobi i partneru žene u koje prvo utvrđena zaraza Covidom 19. Klinička slika je lakša pa smo i njemu odredili liječenje u kućnoj karanteni. To su takozvane obiteljske infekcije jer je kontakt došao unutar obitelji", rekao je ravnatelj Zavoda za javno zdravstvo, epidemiolog Miroslav Venus. Dodao je kako je epidemiološkim izvidima utvrđeno da se on prvi zarazio, ali je zanemario simptome jer su bili blaži.



11 : 31 U Dubrovačko-neretvanskoj županiji dva su nova slučaja zaraze koronavirusom, što ukupno čini 41, dok je u Osječko-baranjskoj županiji šest novih slučajeva, ukupno 63.

11 : 18 Ministar uprave Ivan Malenica predstavio je uslugu „e-Propusnica“ u sklopu Centra dijeljenih usluga, koja povezuje Ministarstvo unutarnjih poslova, Poreznu upravu, Hrvatski zavod za mirovinsko osiguranje (HZMO), zdravstveni sustav i Stožer civilne zaštite. Ne radi se o aplikaciji, nego o centru dijeljenih usluga. Sustav e-propusnica je namijenjen građanima prema sustavu civilne zaštite te po potrebi prema poslodavcima, rekao je Malenica. Osnovni cilj sustava je stvoriti jedinstveno mjesto pristupa propusnicama i kontrole izdanih propusnica, rekao je Malenica, dodavši da će se u sustav pristupiti preko e-građanina. Cilj je ubrzati i digitalizirati cijeli proces, rekao je ministar, apeliravši na građane da budu odgovorni prilikom traženja propusnica i savjetuje da svi čuvaju zdravlje cijelog društva i svojih najbližih. "Ostanimo doma kako bismo pobijedili ovaj virus", rekao je Malenica. Više čitajte OVDJE.

10 : 54 U Istarskoj županiji u srijedu, drugi dan zaredom, nijednoj novoj osobi nije potvrđena zaraza koronavirusom, pa se broj zaraženih u županiji zadržao na 72 osobe. Županijski Stožer civilne zaštite priopćio je da se negativnima pokazalo svih 16 uzoraka brisa koji su u ponedjeljak uzeti na testiranje. "Nema novooboljelih, a još jedna osoba je u međuvremenu izliječena", ističu u Stožeru. Dodaju da su zbog sumnje na zarazu jučer na testiranje uzeta 63 nova uzorka. Do sada je u Istarskoj županiji zaraza koronavirusom potvrđena za 72 osobe, od kojih su četiri ozdravile i otpuštene su iz pulske Opće bolnice.

10 : 26 U emisiji HR-a 'A sada Vlada' pozvao je sve da se, bez obzira na lijepe dane i blagdane, drže pravila - ostani doma bez obzira koliko je to teško. "Moramo naći načina i i unutarnje snage jer nam je to jedini zalog da iz ove situacije izađemo sa što manje štete i žrtava", dodao je. Na pitanje ima li naznaka za optimizam i jesu li u Stožeru zadovoljni stabilnim i ne pretjerano skokovitim rastom broja oboljelih od koronavirusa na dnevnoj razini, odgovorio je da broj nije eksponencijalan, ali da nas to ne smije opustiti. "Činjenica je da taj broj raste i da nije eksponencijalan, ali to nas ne smije opustiti", rekao je te dodao kako stručnjaci kažu da bi pet do sedam dana trebalo imati silazni trend oboljelih kako bi se moglo govoriti da su mjere doprle do najvećeg broja ljudi, "a mi to još uvijek nemamo". Rekao je i da se promišlja o tome gdje se treba popustiti, ali ponovio da još nismo u toj fazi. Više čitajte OVDJE.

10 : 16 Pet novih slučajeva zaraze koronavirusom zabilježeno je na području Šibensko-kninske županije, a od toga su četiri s područja Murtera, priopćio je danas županijski Stožer civilne zaštite. Ukupan broj zaraženih u županiji sada je 29.

10 : 09 Zadarski stožer objavljuje najnovije podatke. Kažu da imaju četiri nova potvrđena slučaja. U županiji ih je sada 39. Više čitajte OVDJE.

10 : 06 Ministar unutarnjih poslova i čelni čovjek Nacionalnog stožera civilne zaštite Davor Božinović na svom je Facebooku objavio graf.



U opisu svoje objave spominjao je popuštanje strogih mjera, ali uz napomenu da još nismo u toj fazi.



"Činjenica je da broj slučajeva raste i da nije eksponencijalan. Ali ne smijemo se opustiti. Stručnjaci kažu da bismo 5 do 7 dana trebali imati silazni trend oboljelih kako bi mogli govoriti da su mjere doprle do najvećeg broja ljudi. Promišljamo o tome gdje se treba nešto popustiti, ali još nismo u toj fazi", napisao je Božinović.

8 : 45 Ravnatelj Hrvatskog zavoda za javno zdravstvo, Krunoslav Capak, dodatno je, gostujući na HRT-u, ojasnio mjere Nacionalnog stožera civilne zaštite vezano uz sprečavanje širenja koronavirusa, kao i kakva je trenutno situacija u Hrvatskoj. U Hrvatskoj je stanje mirno, ocijenio je ravnatelj HZJZ-a. "Ne trebamo očekivati nikakve dramatične vijesti. Stvar je postavljena onako kako treba, postigli smo balans između restriktivnih mjera, zdravstvenih mjera, raspravlja se i o popuštanju, vodi se računa i o gospodarstvu, vodi se računa o tome da ljudi imaju svoje druge potrebe i nastojimo to nekako ublažiti i postaviti stvar da sve ipak koliko toliko funkcionira", rekao je Capak. Više pročitajte OVDJE.

7 : 44 Ministar unutarnjih poslova, Davor Božinović, rekao je da se, kad su u pitanju mjere Nacionalnog stožera civilne zaštite, cijelo vrijeme balansira između restriktivnih mjera i njihova popuštanja. Više pročitajte OVDJE.

7 : 18 Ministar unutarnjih poslova Davor Božinović osvrnuo se jučer na humor koji se ovih dana širi društvenim mrežama, a povezan je s koronavirusom. Božinović je napomenuo kako je iz svega navedenog očito da život nije stao i ne treba stati. Osvrnuo se na humor koji kruži po društvenim mrežama i koji, kako kaže, služi kao lijek. "Stvarno ima dobrih štoseva na račun ove cijele situacije. Međutim, zamolio bih sve da prvi travanj ne potakne na šale koje bi mogle postati dezinformacije. Primjerice, da se pronašao neki novi lijek ili da je ukinuta neka mjera jer to više ne bi bilo smiješno već opasno. Zato pozivam sve da humor u srijedu ostane samo smiješan", rekao je Božinović.

7 : 06 Ministar zdravstva, Vili Beroš, kazao je na konferenciji za novinare u utorak da je u Hrvatskoj rast broja zaraženih i dalje linearan te da su u Nacionalnom stožeru civilne zaštite zadovoljni načinom širenja bolesti.

7 : 04 HZZO je omogućio podnošenje zahtjeva e-poštom radi ostvarivanja prava iz obveznog zdravstvenog osiguranja pa se zahtjevi za naknadu plaće osiguranika kojima je utvrđena privremena nesposobnost zbog izolacije podnose putem e-mail adrese [email protected].